ming030890/wiki-yue-high-quality huggingface dataset:
決定型系統

決定型系統（deterministic system）係指冇隨機性喺入面嘅系統。
決定性演算法

決定性演算法（deterministic algorithm）係指本質上決定性嘅演算法：決定性演算法喺每個步驟由輸入去輸出都好精確，冇任何隨機性喺入面，俾同一個輸入個演算法實會出同一個輸出。
武藤志織

武藤志織 ，係日本嘅一個女藝人同埋配音員。
武藤壽美

武藤壽美 ，係日本嘅一個女藝人同埋配音員。
武藤禮子

武藤禮子 ，係日本嘅一個女藝人同埋配音員。
武藤嘉紀

武藤嘉紀（むとう よしのり Muto Yoshinori；1992年7月15號—）係日本足球員，效力緊德國甲組足球聯賽球會緬恩斯，司職前鋒，亦係日本國腳。

FC東京
2013年7月6號，對陣廣島三箭，首次為FC東京喺日職出場。
2014年4月19號，對陣大阪櫻花，獲得個人喺聯賽嘅首個入波。

緬恩斯05
2015年5月30號，過檔德甲球會緬恩斯，簽約四年。
2015年10月31號，對陣奧格斯堡，佢上演帽子戲法，協助球隊以3-3迫和對手。呢次係佢職業生涯第一個帽子戲法，亦係繼高原直泰後第二個日本球員喺德甲上演帽子戲法。

國際賽生涯
2014年9月5號，對陣烏拉圭，佢喺58分鐘入替皆川佑介，第一次代表日本國家隊出場。
2014年9月9號，對陣委內瑞拉，射入佢第一個國際賽入波。
武藤遊戲

武藤遊戲（香港漫畫版又叫武藤遊憩）係日本動漫《遊戲王》嘅主角。
武藤真一

武藤真一（1973年4月2號—）係日本足球員，司職中場，效力過市原JEF聯，及大分三神。
武藤雄樹

武藤雄樹（1988年11月7號—）係日本足球員，司職前鋒，曾經喺2015年爲日本足球代表隊出場2次，入咗2球。
松波正信

松波正信（1974年11月21號—）係日本足球員，司職前鋒，效力過大阪飛腳。
松洲街道

松洲街道係中國廣東省廣州市白雲區轄下嘅一個街道，喺廣州市西部，1989年1月成立。轄區總面積9.3平方公里，下轄12個社區，常住人口約8.8萬人，其中戶籍人口2.6萬人。

參考資料
〈松洲街〉。白雲區政府網站。喺2008-07-05搵到。
睇 • 論 • 改 • 歷廣州市白雲區政區行政隸屬：中華人民共和國廣東省廣州市　　區政府駐地：景泰街道街道：景泰街道 | 松洲街道 | 同德街道 | 黃石街道 | 棠景街道 | 新市街道 | 三元里街道 | 同和街道 | 京溪街道 | 永平街道 | 均禾街道 | 金沙街道 | 石井街道 | 嘉禾街道鎮：人和鎮 | 太和鎮 | 江高鎮 | 鐘落潭鎮睇埋：中華人民共和國廣東省鄉級以上政區一覽。
松浦拓彌

松浦拓彌（1988年12月21號—）係日本足球員，司職中場，效力磐田山葉。
松江路

松江路係台北市主要南北向馬路之一，屬雙向道路，唔分段，北接圓山交流道，南接新生南路。
松浦亞彌

松浦亞彌（1986年6月25號—），係日本女歌手同演員，前Hello! Project成員。
松浦勇武

松浦勇武（1991年8月12號—）係日本足球員，司職中場，效力過湘南比馬，及FC琉球。
松浦宏治

松浦宏治（1980年5月5號—）係日本足球員，司職前鋒，效力過廣島三箭，仙台七夕，東京綠茵，岡山綠雉，及草津溫泉。
松浦敏夫

松浦敏夫（1955年11月20號—）係日本足球員，司職前鋒，曾經喺1981～1987年間爲日本足球代表隊出場22次，入咗6球。
排版

排版（粵拼：paai4 baan2）係平面設計同印刷嘅一種工序，可以指排字或者版面設計。前者係指將字粒或者字形排好，後者除咗字之外亦處理埋相等等嘅其他嘢。兩種對出版等嘅工作嚟講好重要。

睇
書法字國語，處理漢字同羅馬字並列排版問題嘅一種方法。
排球場

排球場，打排球嘅場，以平地硬地做場。一般成長方形，中間加網。戶內多數以木做地板，戶外就用石屎，不過亦有草地、沙地。
世界比賽會喺室內搞，現時會場內會油上淺啡色，場外油上綠色。之不過好多體育場地，通常都會同其他球類混用，劃界就算。
英文稱之為volleyball court。
排版軟件

排版軟件係專門用嚟排版嘅軟件，可以係用圖像用家介面或者用文字用家介面嘅都有；如果咁分，圖像用家介面嘅通常會偏向側重版面設計（英文會叫 page layout software），而文字用家介面嘅通常會偏向側重排字（英文會叫 typesetting system），但係無論係邊種，都一定要同時排到字同排到個版面出嚟。
平面設計用嘅專業排版軟件除咗排個版面出嚟，通常有幾項額外要求，包括要整到裁切記號（crop mark）、可以分色、可以用CMYK色彩模式但係又可以落專色、排字要排得好同可以控制等等。
如果係排印刷嘅版，以前輸出通常係 PostScript，而今就通常係 PDF。不過喺2010年代左右開始，排版軟件已經唔再係淨係要可以排印刷嘅版出嚟，例如有啲可能（某程度上）可以排到電子書，又或者輸出到（某程度上嘅）無障礙 PDF 等等。

DTP
最初有圖像用家介面嘅排版軟件嗰陣，呢類排版軟件嗰陣叫桌面出版系統（DTP），意思係指可以喺個人電腦就排到版；但係早喺2010年代，呢個名喺平面設計同印刷業其實已經冇人用，甚至有人覺得係貶義。翻譯界仲有人講 DTP，但係佢哋講嘅 DTP 好多時並唔係指排版軟件，而係指用 Word 或者 PowerPoint 排版，又或者排版嘅輸出係低解像度嘅點陣圖（即係可以槷入 Word 或者 PowerPoint 入面）。
排隊

排隊係一個跟一個人排成一行，係有規矩嘅表現。排隊可能係為咗軍事訓練、儀仗隊、操兵或者買飛、輪米等。
「打蛇餅」即係排隊人太多，一圈一圈好似大莽蛇打晒大餅。「排長龍」即係排隊人好多，長到好似條龍咁樣。
對於冇錢人、唔識人嘅弱勢社群，排隊係最公平，因為資源分配嘅方法，除咗排隊領取，重可以諗辦法使錢買頭號位、識人內部認購、高價競投、炒黃牛等。
排隊最憎係日曬雨淋，畀人打尖。
另外亦有「排隊黨」，即係走去排隊霸頭位，然後將個位高價賣畀唔想自己日曬雨淋排隊嘅人。
維基辭典有呢個詞嘅解釋：queue
維基同享有多媒體嘅嘢：Queues
排頭

排頭（Pai Tau）喺香港沙田，喺正沙田火車站西北面。排頭亦係條村，叫排頭村或者排頭圍（Pai Tau Wai）。條村有藍氏祠堂，係香港法定古蹟。排頭亦係瀝源約名，排頭約包括排頭、銅鑼灣、上禾輋同下禾輋一帶嘅村，即係舊時沙田海泥灘西岸，家下港鐵沙田站上下。

地理
排頭圍起喺道風山下便山邊。南便係田寮，北便係上和輋。排頭北便有條涌，流入排頭街暗渠入城門河。排頭村喺山腳沿山邊同涌伸入山谷。谷內有萬彿寺、寶福山。而山腳就有沙田政府合署、新城市中央廣煬同康樂文化事務署總部。而向南行過田寮就係銅鑼灣。

史
排頭圍最初唔係好大，就係家下排頭街最舊嗰幾間屋。未有九廣鐵路之前，佢喺沙田海同城門河積起嘅泥灘上耕田。原本排頭北便條涌，經泥灘流入沙田海。村同涌之間亦有田地。過涌另一邊山腳就係上禾輋。
九廣鐵路喺排頭圍側邊起站，而路軌就將佢近沙田海嘅田隔開。
排舞

排舞（英文：Dance choreography），又叫編舞，係指設計一系列畀舞蹈員跳舞嘅動作嘅過程。
排頭村遊樂場

排頭村遊樂場（英文：Pei Tau Village Playground）係香港一公園同遊樂場，喺沙田排頭街，行政上歸沙田區。設施有硬地球場、手球場同七人足球場。
比較語言學

比較語言學（粵拼：bei2 gaau3 jyu5 jin4 hok6；英文：comparative linguistics）係歷史語言學嘅一個分支，透過比較唔同嘅語言推斷佢哋之間嘅歷史血緣關係。

概念
語言距離：指兩隻語言變體之間「爭幾遠」；一般認為，兩隻語言變體要相距有返咁上下遠，先可以算係各自成一隻語言。詳情可以睇互通程度。
互通程度：語言變體之間可以有嘅一種關係，成日畀人攞嚟界定兩隻語言變體「係各自成一隻語言定方言」；想像家陣想剖析兩隻語言變體 A 同 B，語言學家搵若干個識講同聽 A 但未試過學 B 嘅人返嚟，跟住又搵若干個識講同聽 B 但未試過學 A 嘅人返嚟，然後再叫兩組嘗試用 A 同 B 溝通，再睇吓佢哋能唔能夠明對方噏乜－如果佢哋明對方噏乜，A 同 B 就算係同一種語言嘅方言，而如果佢哋聽唔明對方噏乜，A 同 B 就算係各自成一隻語言。
例如英文同德文都屬日耳曼語言但頗此之間唔互通，而英式英文同美式英文雖然有明顯差異，但能夠互通。
現實世界嘅語言，有時未必係「一係互通一係唔互通」咁簡單，可能會例如 50% 互通噉。
方言連續體：指一拃喺互通程度上「連續」嘅語言變體；想像有一拃語言變體分佈喺一笪地區，佢哋彼此之間喺正對方隔離嘅變體有高嘅互通度，地理上相距愈遠嘅變體互通度就愈低，而且有啲變體彼此之間仲要互通度係 0% 咁滯:p. 2。
語系，又有叫「語族」：想像家陣有一個群體嘅人，佢哋喺語言上好均一，成個群體是但攞兩個人嚟睇，佢哋嘅母語都係互通嘅；而家佢哋因為戰亂等嘅原因，其中一部份嘅個體遷徙咗去第度，變咗做兩個群體；因為語言演變嘅關係，過咗幾個世紀之後兩者講嘅話變到好唔同，變到唔再互通，但兩隻話仲係會有好多相似嘅地方；如果有若干隻語言，佢哋係好似上述個例子噉由同一隻語言變出嚟嘅，佢哋就算係屬同一個語系。
下圖係日耳曼語族嘅分類樹狀圖，圖入面包括咗英文同德文等。
比迪麗

比迪麗係日本動漫龍珠一個角色，孫悟飯老婆，孫悟空同芝芝新婦，撒旦先生獨女。
比較

比較（英語：Comparison 或 comparing）係透過確定每個事物嘅相關嘅、可比較嘅特徵，然後確定每個事物嘅邊啲特徵同另一個相似，邊啲唔同，以及達到咩程度嚟評估兩個或多個事物嘅行為。喺特徵唔同嘅情況下，然後可以評估差異以確定邊種嘢最適合特定目的。對兩者之間發現嘅異同嘅描述亦稱為比較。比較可以採用多種唔同嘅形式，因領域而異：
「比較係將兩個或多個事物放埋一齊（喺實體上或喺思緒中）並系統咁檢查佢哋，確定佢哋之間嘅異同。比較喺每個研究框架內都有唔同嘅含義。任何對兩個或多個單元嘅異同嘅探索都係一種比較。喺最有限嘅意義上，佢包括比較彼此隔離嘅兩個單元。」
要比較事物，佢哋必須具有喺相關方面足夠相似嘅特徵才能進行比較。比較廣泛應用於社會、科學同藝術領域。
比較描述咗一種基本而基於感知嘅方法，佢應該導致識別現實對象之間嘅相似性、平等性或差異。

數學
數學上嘅比較有大細、多少、輕重、先後、高低、長短等。但唔係所有嘢都可以比較，一般嚟講如果可以量化做實數，就可以比較，因為任意兩個嘅實數 a,b，一係 a>b，一係 a<b，一係 a=b。
比較解剖學

比較解剖學（comparative anatomy）係指專門比較唔同生物嘅身體構造有乜異同嘅解剖學子領域。
比達比歷

比達比歷（英文：Breiðablik）係冰島科帕沃于爾一間職業足球球會，依家踢緊冰島超級足球聯賽。
比賽

比賽，又叫競賽，係種由最少兩個人或者兩班人參加，睇下邊個人或者邊隊人某種技巧勁啲嘅活動，通常贏咗都會有獎。
比賽誌

《比賽誌》（Game Day），係香港電視娛樂製作嘅體育資訊節目，2018年9月29號到12月1號逢禮拜六22:30-23:00喺ViuTV播。節目紀錄咗學界籃球隊訓練同打比賽嘅經歷。邀請咗英華書院丶裘錦秋中學 (葵涌)及協恩女子中學嚟訪問。
比較心理學

比較心理學（comparative psychology）係心理學一個子領域，著重研究比較唔同動物物種嘅行為。
摩頓臺臨時遊樂場

摩頓臺臨時遊樂場（英文：Moreton Terrace Temporary Playground）係香港一公園同遊樂場，喺銅鑼灣摩頓臺，香港中央圖書館側，行政上歸灣仔區。設施有硬地球場、排球場、手球場同七人足球場。
有時會拎來做神功戲。
維基同享有多媒體嘅嘢：Moreton Terrace Temporary Playground
呢篇係同香港文化、康樂或運動有關嘅楔位文章。你可以透過編輯或修訂增加佢嘅內容。
22°16′46″N 114°11′24″E﻿ / ﻿22.27947°N 114.18998°E﻿ / 22.27947; 114.18998
摩鹿加

摩鹿加（Maluku）係印尼一個省，喺摩鹿加群島，人口153萬，首府安汶。
摩頓

摩頓（英文：Maldon District）係英國一個非都市區，屬於雅息士郡，人口約62,700。
摯

摯，又叫帝摯，係中國傳說入面嘅一位君主，由佢阿爸嚳傳位畀佢，死時傳位畀佢細佬堯。
摩頓島

摩頓島係澳洲昆士蘭東南面一個島，面積186平方公里。
摩鹿加單鰭魚

摩鹿加單鰭魚（學名：Pempheris molucca）係單鰭魚科單鰭魚屬嘅其中一個種。
核磁共振波譜法

核磁共振波譜法（英文：nuclear magnetic resonance spectroscopy，NMR）係光譜學嘅一門，用到靠睇原子核周圍嘅磁場嚟幫手鑑別一隻化合物嘅化學成份。
核突

核突，又叫醜樣、樣衰，係指一個人或者一樣嘢嘅外觀唔吸引，甚至令人抗拒，同「靚」呢個概念相對。
同靚一樣，啲嘢核唔核突係有些少主觀嘅經驗，亦隨住唔同時代、文化、地方而有差異。
核窿

核窿（Nuclear pore）係細胞核膜上邊同細胞質進行物質交換嘅一個窿，主要由蛋白質構成。
核潛艇

核潛艇（英文：Nuclear Submarine；德文：Atom-U-Boot），全名核子動力潛艇，係指用核反應堆做動力來源嘅潛艇。由於生產同操作成本非常高，加上相關設備嘅體積同重量龐大，祗有軍用潛艇會採用核反應呢種動力來源。
核戰爭

核戰爭，簡稱核戰，係指用核武嚟打嘅仗。由於用核武殺人會一次過死好多人，而且地球上嘅核武加埋夠殺晒全人類有凸，所以核戰嘅可能性好多時會同世界末日、人類文明滅亡擺埋一齊嚟講。
人類史上，只係出現過兩次有人用核武嚟打仗，就係第二次世界大戰到尾，美軍喺廣島同長崎掟原子彈，逼日本投降。
二戰完咗之後，一路都冇出現過核戰，不過冷戰期間全世界都一路驚會發生核戰。1947年，世界末日鐘成立，係原子科學家評估人類文明距離打核戰有幾遠。
核數

核數，又叫稽核、審計，係種會計專業，主要工作係稽核帳目同埋財務報表，用嚟評估企業嘅財務狀況。做核數嘅人會叫核數師。
核戰略

核戰略（nuclear strategy）係指一個國家應對核武嘅策略，同埋生產、使用核武嘅準則同策略。
核技術

核技術係指同原子核嘅核反應有關嘅科技，例如核動力、核醫學、核武器等等。
沙加緬度帝王

沙加緬度帝王（英文：Sacramento Kings），又繙薩克拉門托帝王，係一支以美國加利福尼亞州沙加緬度為基地嘅NBA球隊，隸屬NBA西岸太平洋賽區。
沙動畫

沙動畫（英文：Sand animation），坊間多數簡稱叫沙畫，係以沙作為影像構成材料，喺一塊打前光燈或者背光嘅玻璃上用沙粒繪畫出各種圖畫。有兩種表演方式，第一種係即場表演，一邊講故仔一邊用手或工具畫圖；第二種係逐格拍攝每一幅沙畫，之後製作成動畫。沙動畫有獨特嘅影像風格，可以有比其他動畫較難表現嘅效果。
沙動畫嘅手法通常係將啲沙放喺垂直式嘅動畫拍攝台上嘅玻璃枱面，並從玻璃背後打光；動畫師用手或小工具，撥啲沙嚟畫出多元化嘅圖案，創作出以沙構成、明暗對比強烈嘅活動影像。
沙勒維爾-梅濟耶爾

沙勒維爾-梅濟耶爾（法文：Charleville-Mézières）係法國一城，亞丁省嘅省會，人口有5萬。
沙僧

沙僧，又叫沙和尚，係《西遊記》入面嘅角色，唐僧嘅徒弟。佢係位和尚，法號悟凈，所以又叫沙悟凈。
沙利度胺

沙利度胺，胺一種，化學分子之一，藥一種，學名Thalidomide。今為抗癌藥，然而過去有段時間以反應停出售，藥物造成災難嘅醜聞，各國引以為戒，收緊藥物規例，人稱反應停醜聞。雖然一度停售，然而一直有研究治療其他病。治癌藥就有品名Thalomid，尤其用於治理血癌。另外亦用於醫紅斑狼瘡。隻胺其他名有酞咪脈啶酮、沙利竇邁等。
一九五三年瑞士藥廠所發明，本為研究抗生素，後認為無用轉售西德藥廠。藥廠取用研究，並發現對神經有抑制之用，一九五七年推出，品名Contergan，唐字寫做反應停。當初藥為安眠藥，治理失眠、焦慮、緊張，以及害喜，亦即孕吐。喺西德唔使醫生處方就買到。然而藥未有檢驗對孕婦同胎兒影響，幾年之間，造成全球卌六國，過萬蘇蝦畸型，無數胎兒流產。一九六〇年醫生見到畸胎數異常之高，而做調查。雖然未知其關係，據觀察關聯好大，一九六一年十一月廿六日，西德下令停售。
對畸胎有種種假說，有幾十年研究。去到二〇一〇年得出，有類蛋白質叫小腦蛋白，沙利度胺會同佢結合，影響胎兒成長。小腦蛋白喺細胞內，標記要消除嘅蛋白質，沙利度胺會騎劫咗佢，貼錯標記去其他蛋白度。然而其藥理要到二〇一八年先至完全解開。沙利度胺，以及同系嘅藥，會造胎兒畸型，唔限於外形，連內在器官都有影響。究其原因，此等藥會影響部份帶鋅轉寫因子。當中發育有關嘅因子SALL4，畀藥干擾，視為要消滅嘅蛋白質，搞到喪失功能，以致胎兒發育不良。之不過實驗常用鼠類，佢小腦蛋白唔會對SALL4有作用，所以用鼠唔會知道有咁反應。由於基因唔同，人、以及靈長類，以及兔會受影響，而鼠同魚就唔受影響。亦顯示動物試藥無事，唔代表人就會無事。
一九六四年，沙利度胺仍禁之際，以色列醫生試用來畀麻瘋病人，減輕佢結構紅斑帶來嘅痛。效果良好，病人瞓到幾個鐘，而且醒時自己起到身。
沙加緬度

沙加緬度（英文：Sacramento）係美國加利福尼亞州一城，亦係加州嘅州府，喺沙加緬度河邊，人口48萬，係加州第五大城，面積就有260平方公里。當地唐人亦叫佢做二埠，對應「大埠」三藩市同「三埠」士德頓。
歷城區

歷城區係中國山東濟南一個市轄區，總面積1299平方公里，人口112萬。
歷史文件

歷史文件（英文：historical document）係指一啲描述有關某啲人、事或者地方嘅資訊嘅文件。
呢啲文件喺社會科學嘅研究上好有用－社會科學想研究社會，成日都想比較同分析唔同時間或者唔同地方嘅社會嘅情況（例如「香港喺 1970 年至 1980 年間嘅經濟係點」），所以描述人同事嘅檔案就啱嗮攞嚟做呢啲研究；好似經濟學噉，就好興用紀錄經濟嘅檔案嘅數據嚟做研究（檔案研究）。
歷奇畢特

歷奇畢特（Nicky Butt，1975年1月21號—）係英國足球員，做過英格蘭足球代表隊成員，司職防守中場，踢過曼聯、紐卡素同伯明翰城，亦曾經效力香港南華足球隊。
歷史語言學

歷史語言學（英文：historical linguistics）係語言學嘅一個分支，主要研究一種語言喺一段時間入面嘅變化。
歷奇公園

歷奇公園（英文：Adventure Park），香港一公園，喺新界屯門龍門路，係屯門康樂體育中心一部份，歸康樂及文化事務署管。公園佔地二萬平方米，一九九五年五月一號開張。
公園有戶外攀登牆，九米高，六米闊，有懸垂。有繩網陣，離地七米，分上下兩層十五關。重有兒童遊樂場。公園部份設施要收費，可供租用，或參加園內活動。
公園開朝八晚六，兒童遊樂場同休憩設施，開早少少，開朝七晚六。
松田浩

松田浩（1960年9月2號—）係日本足球員，司職後衞，效力過廣島三箭，及神戶勝利船。
松田考功

松田考功（1974年8月14號—）係日本足球員，司職後衞，效力過浦和紅鑽，及鳥棲砂岩。
松田理子

松田理子（1966年10月26號—）係日本足球員，踢中場，曾經喺1981～1991年間為日本女子足球代表隊出場45次，入咗10球。佢代表日本參加過1991年FIFA女子世界盃。
松田直樹

松田直樹（1977年3月14號—2011年8月4號）係日本足球員，司職後衞，日本足球代表隊前成員。

日本足球代表隊
松田直樹喺2000年到2005年間爲日本隊出場40次，入咗1球。佢代表日本參加過2002年FIFA世界盃。
松田聖子

松田聖子（Seiko Matsuda，1962年3月10號—），本名蒲池法子（Noriko Kamachi），福岡縣人，係日本藝能史上擁有最多 ORICON NO.1 SINGLE 嘅第 3 位。第一位係 2 人組合 B'z，第 2 位係濱崎步。中間一段婚姻，曾經跟夫姓，改名做神田法子。
松田聖子有過三段婚姻：第一任老公神田正輝（1985年結婚；1997年離婚），係位演員，生咗一個女神田沙也加；第二任老公波多野浩之（1998年結婚；2000年離婚）係一位牙醫；第三任老公河奈裕正就係一位大學教授（牙科），響2012年結婚到依家。

簡歷
松田聖子喺1980年出道，同年4月出第一張 SINGLE（裸足の季節），引起廣泛注意。同年秋天推出第二首SINGLE（青い珊瑚礁），已經打入日本 ORICON 10 大位置。當第三張 SINGLE（風は秋色），就係佢第一次有碟升到榜首，重係一上就到榜首（日本叫初登場），直到1988年推出（旅たちはフリージア）為止，總共有 25 張連續 ORICON 咁樣上榜首，係日本史上，第一位有咁好成積嘅歌手。而喺1983年8月1號推出嘅 SINGLE（ガラスの林檎）嘅 B 面（SWEET MEMORIES）亦獲得 ORICON 「初登場」冠軍，係日本細碟流行榜少有嘅佳績。呢個記錄後來響2004年俾 2 人組合 B'z 打破。而大碟方面，松田聖子係擁有最多10大作品嘅日本女歌手。
其實松田聖子一共有 26 首冠軍 SINGLE，佢喺1996年推出嘅（あなたに逢いたくて ～ missing you ），亦係初登場嘅冠軍作品，呢張 SINGLE 係佢第一張賣出超過 100 萬張嘅單曲細碟。而喺2006年7月，松田聖子推出咗日本史上最貴嘅 CD BOX SET(SEIKO MATSUDA)，售價10萬日圓，即係約莫 6500 蚊港紙。呢套CD BOX SET 喺2006年7月31號首次打入 ORICON 百大位置，進佔 96 位，頭一個禮拜銷售金額係 2 億 1 千 5 百萬日圓，折合港幣約1400 萬。係日本一項新記錄。同第 2 位嘅 （Beautiful Song -ココロ デ キク ウタ-）9300 萬日圓，有超過 2 倍嘅銷售金額。呢套 CD BOX SET 最後賣咗大約 1 萬套，即係大概 10 億日圓嘅銷售金額，折合港幣約 6 千 5 百萬。
除咗唱片嘅輝煌成績之外，松田聖子更係日本嘅DINNER SHOW女皇。佢每年年尾例排喺日本各大酒店舉行一種有飲有食嘅迷你演唱會。啲飛更係喺日本女歌手之中收得最貴嘅，單喺日本東京太子高輪酒店舉行嘅演唱會飛就賣成48000日圓，相等於3120蚊港紙，重要即日就賣晒。而名古屋會場嘅4人一SET嘅飛，更高達22萬日圓，即係大概14300蚊港紙。
至於演唱會方面，松田聖子每年都會舉行夏季全國演唱會，入場觀眾多達15萬人。而且較好位置嘅門票，更會出現炒黃牛飛嘅情況。

大碟方面
Supreme 70萬張
ユートピア 64萬8千張
Canary 63萬2千張
Pineapple 59萬張
Candy 54萬6千張
SQUALL 54萬4千張
Tinker Bell 52萬1千張
Windy Shadow 52萬張
The 9th Wave 51萬4千張
Seiko.Plaza 51萬張
將所有大細碟加埋，松田聖子嘅唱片單喺日本嘅銷量已經超過 3000 萬張。
松田賢二

松田賢二（日文：松田賢二，1971年9月23號—），係日本男演員，2000年出道，主要拍電視劇。

演出
呢個表唔完整，歡迎加料。
松田理沙

松田理沙 ，係日本嘅一個女藝人同埋配音員。
松田英樹

松田英樹（1981年9月2號—）係日本足球員，司職中場，效力過山形山神，靜岡FC，TDK，Okinawa Kariyushi FC，及FC琉球。
橫澤啟子

橫澤啟子 ，係日本嘅一個配音員，出名嘅配音作品有救難小英雄。

配音作品一覽
呢個表唔完整，歡迎加料。
橫洲二聖宮

二聖宮係喺香港新界元朗區橫洲東頭圍嘅一間廟。嗰度係一條雜姓嘅村，間廟就大約喺康熙五十七年由「橫洲六村」（西頭圍、東頭圍、林屋村、忠心圍、福慶村同楊屋村）嘅村民合力夾錢起嘅，廟裏面有一口康熙戊戌年製造嘅古鐘，因而估計呢間廟就喺呢一年起好嘅。裏面供奉嘅「二聖」係洪聖爺同車公元帥，分別係南海嘅守護神同埋驅除瘟疫嘅神。二聖宫喺1996年被評為法定古蹟，跟住就進行全面嘅維修，所有費用係由香港賽馬會出嘅。
橫溪站

橫溪站係新北捷運三鶯線嘅一個興建緊嘅車站。
橫濱

橫濱（英文：Yokohama，日文：横浜）係日本嘅一座港口城市，係神奈川縣嘅東部，亦係神奈川最大城市同埋縣廳所在地，佢亦都係政令指定都市。佢有377萬人口，僅次於東京市區，而且係日本人口最多嘅市。橫濱市喺東京都心以南30公里左右，對住東京灣，屬於首都圈。總面積大概437平方公里。

氣候
橫濱屬副熱帶濕潤氣候，夏季比較炎熱潮濕。

中華街
橫濱中華街係日本最大嘅唐人街。

著名人物
安東尼奧·豬木：已退休職業摔角選手、前日本參議院議員。
出川哲朗：男性搞笑藝人。
淺野忠信：男演員。
竹中直人：知名導演、編劇、歌手。
加山雄三：歌手、演員、畫家。
香取慎吾：男演員、男歌手、主持人。

姊妹、友好都市
上海（中華人民共和國）：於1973年11月30日締結友好都市。
聖地牙哥（美國）：於1957年10月29日締結姊妹都市。
橫濱FC

橫濱FC（日文：横浜FC）係日本一支職業足球隊，日本乙組職業足球聯賽（J2）球隊之一。球會根據地係神奈川縣橫濱市，主場係三澤公園球技場。

史
1998年由一班原橫濱飛翼嘅擁躉成立。2001年加入日本職業足球聯賽。
海洋之門

海洋之門（英文：OceanGate）係美國一間公司，曾經試過開發潛水器畀人用嚟做海底旅行。
海洋公園站

海洋公園站（粵拼：hoi2 joeng4 gung1 jyun4 zaam6；英文：Ocean Park Station）係香港一鐵路車站，喺香港島黃竹坑海洋公園，歸港鐵南港島綫東段，2016年12月28號啟用。

車站結構
海洋公園站採用架空車站設計，去配合嗰段走線嘅高架橋設計，海洋公園擴建計劃亦有預留位置畀港鐵用。海洋公園站係南港島線唯一採用側式月台嘅車站。
海洋公園站外牆以唔同深淺度嘅藍色玻璃為主要飾面，呈波浪形。面積約2,700平方米嘅車站大廳亦以藍色為主調，柱身以海豹、企鵝、水母同海豚等海洋生物圖案作裝飾，天花板會有垂吊藝術裝置，營造海洋感覺。係繼迪士尼站後，另外一座以主題公園為主題設計嘅港鐵車站。
車站設有大型停車場，用作泊車轉乘用途。

大堂
設喺月台下方，面積大過月台。非收費區分別設喺車站東西兩邊，兩者俾已入閘區分隔，並唔相連。連接A同B出口嘅非收費區較大，喺月台上行端下方伸延至A出口上，設有客務中心；連接C出口非收費區並無客務中心，乘客可以用自助客務機或者經車站外前往另一非收費區嘅客務中心。A、B出口同C出口同大廳並唔互通，需要經地面喺車站停車場前往。

商店
大廳設7-11便利店、自動櫃員機、美心西餅同鴻福堂。而C出入口設OK便利店。

月台
設有兩個側式月台，比單一島式月台闊，方便控制人流，兩個月台同大廳間各以兩條電動樓梯、一條樓梯以及一部電梯連接。

車站出口
有3個車站出口，其中B出口設行人天橋，連接至海洋公園正門嘅平台入口。
A - 香港仔運動場
香港仔運動場、香港警察學院、海洋公園道、黃竹坑遊樂場、黃竹坑體育館
B - 香港海洋公園
香港海洋公園、美食車所在地、香港海洋公園萬豪酒店
C - 黃竹坑道
黃竹坑道、港怡醫院、葛量洪醫院、香港醫學專科學院、港大同學會書院、壽山村道、聖保羅男女中學附屬小學、東華三院黃竹坑服務綜合大樓、黃竹坑老人服務綜合大樓、黃竹坑醫院、黃竹坑道花園

利用狀況
車站位於香港海洋公園正門前方，所以有大量遊客用呢個站來往海洋公園同香港各區，加上可以接駁交通前往淺水灣、赤柱等嘅景點，因此成為南港島綫4個位於南區車站當中最多出入閘人流嘅一個。
海洋水手號

海洋水手號係皇家加勒比郵輪公司旗下一艘郵輪，2003年11月下水，長1020英呎，闊157.5英呎，排水量13.8萬噸，係家下行走於亞洲最大隻嘅郵輪之一。2013年6月，海洋水手號成為首艘泊喺啟德郵輪碼頭嘅郵輪。
海洋學

海洋學係自然地理同地球科學嘅分支，專門研究地球上海洋同洋流嘅自然現象、性質同埋變化規律。
海洋棲息地

海洋棲息地（英文：marine habitat）係指支撐海洋生物生存嘅棲息地。

分類
海邊：海邊係指陸地同海之間嘅交界；呢啲空間經已充滿咗好多生命活動，例如係會上沙灘生蛋嘅海龜、喺海邊捉魚嘅各種海鳥、同埋俾浪沖咗上岸嘅各種生物（常見嘅有海星同白蚱）呀噉。除此之外，有好多主要响陸地上生活嘅動物都會喺海邊嗰度徘徊，想執一啲俾浪沖咗上岸嘅生物嚟食。
遠洋帶（pelagic zone）：遠洋帶係指開放嘅海（open sea），即係指個海當中遠離陸地嘅一橛，一笪遠洋帶可以想像成一個由水組成嘅圓柱體，周圍都掂唔到陸地；遠洋帶因為養份比較少（唔似得例如珊瑚礁噉，有大柞植物喺度聚集同埋做光合作用生產養份），所以相對嚟講冇咁多生命活動。順帶一提，遠洋帶嘅生命活動往往都會為深海提供養份－喺遠洋帶死咗嘅動物會沉落去深海嗰度，成為深海生物嘅養份來源。
珊瑚礁（coral reef）：珊瑚礁係地球上最密集最多樣嘅生境之一，係由珊瑚等曉累積鈣嘅動物喺岩石上面建立嘅，會吸引好多生物－例如係會食珊瑚嘅棘冠海星，仲有係小丑魚等鍾意匿埋喺珊瑚入面避開獵食者嘅細魚噉，都會喺珊瑚礁嗰度聚集。珊瑚礁呢家嘢喺熱帶嘅淺水區嗰頭最常見，不過都有啲珊瑚能夠生存喺凍啲或者深啲嘅水嗰度。
深海：一般嚟講，海面以下超過 1,000 米深嘅區域就可以算係深海；一到咗超過 1,000 米深，太陽光就完全穿透唔到，所以深海係完全漆黑一片嘅，亦即係話喺呢啲地方，植物做唔到光合作用所以生唔到，噉亦都表示深海嗰度唔會有動物係食草嘅，呢啲動物一係就食肉，又或者食腐（食嗰啲由遠洋帶沉落嚟嘅死屍）；亦都有啲深海動物曉靠唔尋常嘅方式嚟攞生存所需嘅能量，例子可以睇吓由海底火山噴出嘅熱能嗰度攞能量維生嘅巨型管蟲。
... 等等。
俾浪沖咗上岸嘅海星同海葵俾浪沖咗上岸嘅海星同海葵 2005 年馬爾代夫一角嘅珊瑚礁2005 年馬爾代夫一角嘅珊瑚礁 一隻棘冠海星；呢種海星出嗮名會食珊瑚。一隻棘冠海星；呢種海星出嗮名會食珊瑚。
2007 年喺遠洋帶影到嘅一條跳出水面嘅座頭鯨2007 年喺遠洋帶影到嘅一條跳出水面嘅座頭鯨 深海魚喺形態上好多時都同一般嘅魚好唔同。深海魚喺形態上好多時都同一般嘅魚好唔同。
海洋公園道

海洋公園道（粵拼：hoi2 joeng4 gung1 jyun2 dou6；英文：Ocean Park Road）係香港黃竹坑一條道路，連接黃竹坑道到香港海洋公園。
海洋化學

海洋化學（ocean chemistry）係化學嘅一個子領域，對海（可以包埋第啲星球或者衛星上面嘅海）嘅化學研究，例如係研究海入面嘅化學成份會點樣海水嘅酸鹼度（可以睇吓海洋酸化）。
海洋哺乳動物

所謂海洋哺乳動物，就係指一啲長時間喺個海裏面生活，或者係需要靠海洋資源為生嘅哺乳動物。當中有啲需要返上陸地度休息或繁殖，一啲就唔使。

外型特徵
唔同嘅海洋哺乳動物，都有唔同嘅祖先，呢啲就係進化。但係科學家相信，所有海洋哺乳動物嘅祖先都係源自陸地，部分後嚟因為食物同逃避捕獵者先至返落海裏面，而手腳開始變成鰭形，身體亦都變到好流線形，等到游水搵食時可以快啲同方便啲。佢哋同魚唔同嘅地方，就係佢哋係溫血動物，同條尾係上下咁發，而唔係似魚咁左右咁發。
除此之外，海洋哺乳動物同其他水生動物唔同嘅例子重有：
佢哋係用肺唞氣，需要上岸或者水面唞氧氣；
佢哋有毛髮。就算係鯨豚類都有啲毛，但只有稀疏嘅毛喺個頭或者個口度。所有食肉目就更加唔使講（不過啲毛就薄啲的）。而海豹細個時都係周身毛嘅；
佢哋嘅皮下脂肪非常厚，咁樣可以防止水份同熱量流失；
佢哋全部都係胎生嘅，好多海洋哺乳動物都係生一胎，而啲仔出世後都要飲奶。佢哋嘅奶脂肪含量比其他陸上哺乳動物都高，差唔多接近4至5成。
雖然北極熊一般都會揀喺陸地度行，但係當啲冰溶咗之後，佢哋都會係咁游，一日之內重可以游到74公里。所以一啲科學家都會將佢哋列埋海洋哺乳動物。

貢獻同研究
外國有好多環保組織都有研究海洋哺乳動物，因為佢哋對氣候轉變嘅敏感程度都好高，加上佢哋亦係生態系統裏面重要嘅成員。亦有好多唔同嘅動物園，海洋公園（或海獸館）都會養、繁殖佢哋，甚至攞佢哋嚟做馬戲表演。
氧化鋅

氧化鋅（粵拼：joeng5 faa3 sing1，Zinc Oxide）係鋅嘅氧化物，化學式ZnO，外觀係白色粉，難溶喺水，但係可以溶喺酸同強鹼。
氧化鍶

氧化鍶（粵拼：joeng5 faa3 si1，Strontium Oxide）係鍶嘅氧化物，化學式SrO，外觀係無色晶體，同水反應出氫氧化鍶。
氧化鋁

氧化鋁，又嗌三氧化二鋁，係鋁同埋氧嘅化合物，分子式Al2O3，喺室溫之下係白色固體。
維基同享有多媒體嘅嘢：Aluminium oxide
氧化鋇

氧化鋇（粵拼：joeng5 faa3 bui3，Barium Oxide）係鋇嘅氧化物，化學式BaO，外觀係白色固體，同水反應出氫氧化鋇。
氫氧化物

氫氧化物（Hydroxide）係含有氫氧離子（OH−）嘅化合物，亦係種鹼。
氫彈

氫彈係種核武，亦都係當今最勁嘅武器，由氫嘅同位素：氘同氚進行核分裂引發核聚變，再由核融合釋放出嘅中子誘發出更勁嘅核分裂，釋放大量能量嚟殺傷破壞。
氫氧化銅

氫氧化銅（粵拼：hing3 joeng5 faa3 tung4；化學式：Cu(OH)2）係銅嘅其一氫氧化物，常溫下係藍綠色粉末或藍色固體，難溶於水。
氫氧化銅可以同氰化鹽溶液或氨水或強鹼溶液產生化學反應。
氫氧化鉀

，係一種強鹼，屬於無機化合物。佢係白色固體，可以同二氧化碳等反應，所以可以用來吸二氧化碳。氫氧化鉀有好多用途，包括做電池電解液、整番梘等等。佢溶入水時會放好多熱，所以要小心。

點整
其實鉀金屬加水就會出氫氧化鉀同氫氣，但反應好激烈，非常危險。
2
K
+
2
H
2
O
⟶
2
KOH
+
H
2
{\displaystyle {\ce {2K + 2H2O -> 2KOH + H2}}}
亦可以由氧化鉀同水嘅反應整出來：
K
2
O
+
H
2
O
⟶
2
KOH
{\displaystyle {\ce {K2O + H2O -> 2KOH}}}
氫氧化鈣同碳酸鉀嘅反應都可以整到氫氧化鉀。
Ca
(
OH
)
2
+
K
2
CO
3
⟶
CaCO
3
+
2
KOH
{\displaystyle {\ce {Ca(OH)2 + K2CO3 -> CaCO3 + 2KOH}}}

反應
氫氧化鉀始終都係鹼性嘅，所以可以同酸反應，如下：
KOH
+
HCl
⟶
KCl
+
H
2
O
{\displaystyle {\ce {KOH + HCl ->KCl + H2O}}}
酸鹼中和係放熱反應。
佢都可以同酸性嘅氣體（例如二氧化碳）反應，產生相應嘅鹽。
KOH
+
CO
2
⟶
KHCO
3
{\displaystyle {\ce {KOH + CO2 -> KHCO3}}}

有機反應
氫氧化鉀屬於鹼性，可以水解酯等有機物，產生相應嘅羧酸鹽同醇。例如係皂化反應入面咁樣。
仲有，氫氧化鉀可以提供氫氧根離子。而氫氧根離子係個好好嘅親核試劑，所以可以係單分子親核取代反應同雙分子親核取代反應等有機反應入面用。
氫氧化銀

氫氧化銀（粵拼：hing3 joeng5 faa3 ngan4；化學式：AgOH）係銀嘅其一氫氧化物，常溫下係白色粉末，難溶於水。
氫氧化銀唔穩定，喺常温下好易分解成氧化銀同水。喺實驗室內，整穩定嘅氫氧化銀物質必須要既配合添加90、95、97酒精其一，又要喺＜-40℃嘅環境內整先至得。
氫氟酸

氫氟酸（HF）係氟化氫嘅水溶液，係種無機酸，有好強腐蝕性，可以用嚟做氟西汀同聚四氟乙烯。
氫氧化金

氫氧化金（粵拼：hing3 joeng5 faa3 gam1；化學式：Au(OH)3）係金嘅其一氫氧化物，常溫下係啡黃色粉末，難溶於水。不過佢喺温度超過140℃時分解成氧化金。
氫

氫（粵拼：hing1）係元素一種，符號H，原子序號1，原子重量1.007947，係質量最輕嘅元素，亦係宇宙含量最多嘅元素，大約佔宇宙非暗物質質量75%。喺主星序上面嘅恆星主要成分都係電漿態嘅氫，係恆星核心進行核聚變必須嘅物質。而喺地球上，自然條件形成嘅游離態氫單質比較罕見。佢密度0.00008988，溶點14.175，沸點20.28，熱容量有14.304，電負度有2.2。
氫非常唔穩定，易燃。
氫最常見嘅同位素又叫做氕，原子核只有一個質子，冇中子，電子殼只有一粒電子，氫另外有兩個同位素——氘同埋氚。氘同氚嘅電子殼同樣只有一粒電子，原子核亦同樣只有一個質子，但氘嘅原子核有一個中子，氚嘅原子核就有兩個中子。
氫可以喺恆星嘅核心結合成氦。

燃燒反應
氫氣（H2）係極度易燃嘅：
2 H2(g) + O2(g) → 2 H2O(l) + 572 kJ (286 kJ/mol)
佢嘅燃燒焓係 -286 kJ/mol。
氫氣同空氣以 4-74%嘅濃度混合，或者同氯氣以5-95%混合，都會形成爆炸性嘅氣體，火花、熱力同陽光都可以引發爆炸。氫氣嘅自燃溫度係 500 °C（932 °F）。

用處
氫因為比空氣輕，所以如果用來整氣球就可以飄上天。氫曾經係用來整氫氣球或者飛船，載人飛來飛去，不過因為氫好易燃，唔小心處理嘅話隨時會爆炸，所以好多人都改用雖然比較貴，但係安全啲嘅氦代替氫。除此之外，氫重可以用來合成阿摩尼亞（氨）同埋鹽酸（氫氯酸）。

發現
氫譜測試
16世紀末期，瑞士化學家巴拉采爾斯將鐵放入硫酸，鐵片同硫酸發生反應，放出好多氫泡——氫氣。但係直到1766年，氫先被英國科學家亨利·卡雲迪殊（Henry Cavendish）確定係化學元素，當時叫做可燃空氣，重証明到佢喺空氣入面同氧氣燃燒形成水。所以氫氣被認為係最理想嘅燃料，放熱量多，無污染。

名嘅由來
希臘話 hydro（水）+genes（造成），意思係「產生水」嘅物質。
中文原本叫「氫氣」做「輕氣」，「氫」係之後新造嘅形聲字。
日文同韓文跟希臘話嘅原義，叫做「水素」。
維基同享有多媒體嘅嘢：
氫（類）
氫嘅同位素

氫嘅同位素有7個，其中有2個係穩定，分別係1H同2H。
佢有三個非人造嘅同位素，分別係氕、氘同氚（1H、2H、3H），另外有四個同位素都係非常唔穩定（4H到7H），只係喺實驗室製造過，並冇喺自然界出現。

圖表
備註：有#號嘅數據代表冇經過實驗嘅證明，只係理論推測，而用咗括號括係代表數據唔確定。
沙田圍

沙田圍係香港新界沙田區一條村，叫沙田圍村，喺沙田頭東面，近住而家沙角邨同乙明邨。
舊時沙田圍自己獨立成區，係瀝源九約其中一個，叫沙田圍約，範圍重包埋隔籬嘅多石、灰窰下、茅笪、圓洲角、王屋、謝屋六條村。
沙田公園

沙田公園（英文：Sha Tin Park）係香港一公園同遊樂場，喺沙田源禾路2號，行政上歸沙田區。設施有公園、露天劇場，中間包圍沙田大會堂同埋沙田中央圖書館。
沙田南

沙田南（英文：Sha Tin South，代號R3）係香港沙田區議會下轄嘅其中一個雙議席選區，2023年設立，範圍主要係沙田區南部。
沙田區議會

沙田區議會係香港新界沙田嘅地區議會。同東區區議會都係香港最大規模嘅區議會，總共有39名議員，當中包括38個民選議員、加埋1個當然議員（區內鄉事委員會主席）。
沙田區議會嘅會徽背景係青綠色。圖案嘅線條就好似河流噉，代表沙田嘅城門河。
沙田圍路

沙田圍路（Sha Tin Wai Road）係香港一條街，喺新界沙田區，連接小瀝源路同埋大涌橋路、沙田鄉事會路交界，全長1.9公里。
沙田北

沙田北（英文：Sha Tin North，代號R4）係香港沙田區議會下轄嘅其中一個雙議席選區，2023年設立，範圍主要係沙田區北部。
沙田圍遊樂場

沙田圍遊樂場，香港公園之一，遊樂場之一，喺沙田沙田圍，喺水泉坳街，英文叫Sha Tin Wai Playground。行政上歸沙田區。設施有硬地球場，以及七人足球場。
沙田圍站

沙田圍站（粵拼：saa1 tin4 wai4 zaam6；英文：Sha Tin Wai Station）係港鐵屯馬綫一個架空車站，喺沙田區沙角邨同博康邨之間嘅沙角街同逸泰街之間地面。最初嘅馬鞍山鐵路落成前，呢個站曾經叫做「沙角街站」，後來以附近嘅客家村落沙田圍做車站名。
簡單啲嚟講，個站東面就係沙田圍，係一條村，村一帶就叫沙田圍，所以個站叫沙田圍站。

車站結構
沙田圍站分兩層，車站大堂喺地面，月台響正大堂上便。站有2個月台，有一個島式月台。車站站牌以沙田圍（實際係沙田頭）之經典大種客家人建築曾大屋（山下圍、山廈圍）做代表背景設計。

車站大堂
大堂同月台之間設有升降機同扶手電梯，方便乘客使用。

車站商店及自助服務
沙田圍站入面提供唔同類型嘅商店畀乘客買嘢或者食嘢，例如有7-Eleven、麵包糕餅店同埋醫務所等服務及零售業。港鐵收費區嚴禁進食，因此大部份食肆都唔喺收費區入面。
此外，沙田圍站亦有唔少自助服務設施畀乘客用，包括滙豐銀行、中國銀行同AEON嘅自動櫃員機、自動售賣機、自動照相機等。車站內更設有香港郵政郵箱，方便乘客喺車站寄信。

車站出口
沙田圍站設有4個出口，當中分布喺車站大堂。
A - 乙明邨
聖母無玷聖心書院、乙明邨、樂善堂陳祖澤學校、曾大屋、曾大屋遊樂場、愉城苑
設有斜道及失明人士引導徑往返地面
B - 博康邨
基督書院、港九潮州公會馬松深中學、保良局朱正賢小學、博康邨、救世軍田家炳學校
設有斜道及失明人士引導徑往返地面
C - 沙角邨
佛教覺光法師中學、全輝中心、聖本篤堂、河畔花園、翠麗花園、翠華花園、皇御居、勵城花園、麗豪酒店、沙角邨、花園城、台山商會中學
D - 沙田圍
灰窰下村、沙田圍、謝屋村、水泉澳邨
沙角邨
博康邨

利用狀況
沙田圍站畀四周多條公共屋邨同私人屋苑包圍，加上附近設有多間學校，所以平日繁忙時間返工返學嘅人流好多。

歷史
兩鐵合併前嘅大堂，攝於通車日（2004年12月）
港鐵化前嘅月台（2008年3月）
沙田圍站於2004年12月21日隨馬鞍山鐵路通車同日正式啟用。

月台擴建工程及加設月台閘門
月台北面擴建部份同閘門安裝工程（2016年5月）
在車站啟用初期，月台只有約4至5卡長度，其餘部分會於沙中綫興建時擴建，現時擴建工程已經完成；另外港鐵亦於2017年在本站加設月台閘門。
永泰汽車客運站

，又叫永泰汽車站或永泰客運站，係中國廣東廣州一已停運嘅客運站，而呢個客運站喺白雲區東平南路嗰邊（隔籬冇幾遠就係105國道），呢個站係中國國家交通部及廣東省人民政府批准實施廣州公路主樞紐總體佈局工程入面嘅其中一個汽車客運站。

史
呢個客運站喺2000年起好重開始搞簡易營運，一直到2008年底，按返國家一級站嘅標準嚟重新起過，而工程喺2010年7月起好重開放埋。2011年重通過咗國家一級站場嘅評估。
2018年12月23號，廣州市國規委透露，由於呢間客運站所在地及周邊嘅地皮詳細規劃正式通過審批，重考慮到永泰同夏茅兩大客運站因交通區位同班綫出現重疊嘅情況，為咗加快白雲大道嘅快速改造，而宣佈將呢個客運站合併入夏茅汽車客運站，呢間客運站正式成為歷史。

佔地面積
面積係70000幾平方米（辦公大樓係2000幾平方米）。

主要經營
呢個車站嘅主要經營係去廣東省嘅梅州（五華、大埔高陂）、雲浮羅定、汕頭（潮陽、澄海）、汕尾陸河、湛江徐聞海安、清遠（佛岡、南雄、英德青塘）、韶關新豐；湖南省嘅衡陽常甯、永州（寧遠同埋道縣）、邵陽（洞口、武岡、隆回）；江西省嘅撫州崇仁、贛州（興國、南康）；河南省嘅駐馬店同埋泌陽）；四川省南充市儀隴縣；福建省龍岩市永定縣；廣西欽州市靈山、玉林市等。附近有14條巴士路線經過呢度附近。
永泰

永泰係中國福建福州一縣，面積2241平方公里，人口36萬。
永泰道

永泰道（英文：Wing Tai Road）係香港柴灣一條馬路，由東區走廊開始，去到柴灣道。
永泰站

永泰站 (廣州地鐵)，廣州地鐵3號線入面嘅其中一個車站，喺白雲區華南快速幹線附近嘅同泰路嘅地底。
永泰站 (火車站)，永莆鐵路同埋昌福鐵路入面嘅其中一個轉車車站，喺福建省福州市永泰縣入面。
永泰莊站，北京地鐵8號線入面嘅其中一個車站，喺海淀區永泰中路同埋永泰莊北路嘅交界。
泰奧·安哲羅普洛斯

泰奧多羅斯·“泰奧”·安哲羅普洛斯（希臘文：Θεόδωρος Αγγελόπουλος，羅馬拼音：Theodoros Angelopoulos；1935年4月27號—2012年1月24號）係希臘一位出名嘅導演同編劇。

生平
泰奧多羅斯．安哲羅普洛斯1935年4月27號喺雅典出世。喺希臘內戰期間，佢爸爸被擄走，到佢9歲時先至返到屋企。後來安哲羅普洛斯講返，爸爸失踪以及童年尋父嘅經歷，對佢嘅電影作品影響好大。佢服完兵役之後，就去咗巴黎索邦大學讀書，不過佢好快就輟學轉到巴黎高級電影研究學院（L'Institut des hautes études cinématographiques）改讀電影。返回希臘後，佢做過記者同影評人。1967年，希臘發生政變後，佢開始拍電影。1968年，佢拍咗自己第一齣短片。1970年代，佢拍咗多齣關於現代希臘嘅政治電影。1978年，佢成為第廿八屆柏林影展嘅評審團成員。
安哲羅普洛斯喺接受訪問時承認，導演奧遜威爾斯嘅橫搖鏡頭、深焦技巧，以及同溝口健二嘅場面調度技巧，影響佢好大。佢亦講過，塔可夫斯基1979年嘅電影作品《潛行者》對佢影響至深。
2012年1月24號晚上，佢喺雅典附近開拍遺作《The Other Sea》期間，喺比雷埃夫斯橫過馬路時，畀一架由休班警員駕駛嘅電單車撞到，送院搶救但不治，享年76歲。

風格
安哲羅普洛斯將長鏡頭發揮至最高美學境界，仲推上希臘悲劇嘅高度。早期，佢愛講政治同歷史，曾經畀人歸類僽馬克思電影工作者。後來佢轉講人物。到咗晚期，就經常以存在狀態同人類命運入題。神話、寓言、象徵、反思、冥想等形式，一直係佢通達嘅電影語言。佢講故仔嘅力量，除咗嚟自睇得見嘅畫面（好似荒原似嘅希臘風景），亦在於睇唔見嘅畫面（就似《霧中風景》女童被施暴一幕）。有時，溢出畫面外嘅聲音同空間，比畫面內說明的嘅仲要震撼。佢嘅電影經常出現尋父情節，電影語言偏愛用360度橫搖鏡頭、畫外空間，以及長鏡頭。雖然佢嘅電影充滿尋找、旅程等元素，但未被視為公路電影。
佢話自己嘅作品可分為三個階段，分別係歷史和政治時期、人物故事時期、以及存在反思時期。左翼影評人出身嘅佢從未斷絕對社會同埋群眾嘅關懷。佢嘅電影人物彷彿總係喺旅途上，但又唔係漫無目的喺公路徜徉。人類嘅宿命、永恆嘅回歸，始終貫徹佢嘅作品之中。
泰奧菲勒·德爾卡塞

泰奧菲勒·德爾卡塞（法文：Théophile Delcassé，1852年3月1號—1923年2月22號），係法國嘅政治人、外交官。1898年去到1905年做外交部長，佢任內推行反德嘅政策，喺1904年同埋英國簽咗《摯誠協定》。
泰奧雲

泰奧雲（粵拼：taai3 ou3 wan4，法文：Florian Thauvin，1993年1月26號—）係一個男足球員，佢嚟自法國奧爾良，踢緊中場，喺2010年正式出道。

葳蕤史
呢節要加長。
泰威

泰威（英文：Tyne and Wear），全名泰恩-威爾，係英國英倫東北一郡，住110萬人，最大城鎮紐卡素。
泰妲妮亞

泰妲妮亞（粵拼：taai3 taan2 nei4 aa3；英文：Titania）係莎翁名著《仲夏夜之夢》入面嘅一個角色，係傳說中嘅仙子女王，仙子之王奧伯朗嘅老婆。
泰姬陵

；波斯文：تاج محل ‎；英文：Taj Mahal），個名意思係「皇宮嘅冠冕」噉解，係印度北方邦阿格拉一座陵墓。泰姬陵係由蒙兀兒汗國皇帝沙賈漢（烏都文：شاه جهان‎‎；印地文：शाह जहाँ；Shah Jahan；1628 - 1658 年間在位）為咗紀念佢難產死嘅老婆姬蔓·芭奴（烏都文：ممتاز محل；Mumtaz Mahal‎‎）而起嘅。喺沙賈漢過身之後，佢亦都同姬蔓·芭奴一齊葬咗喺泰姬陵入面。
泰姬陵成個建築群面積總共有 17 公頃，起咗喺亞穆納河（Yamuna River）河邊，包含多棟建築物：主陵墓用料主要係白色大理石，牆上有大量嘅波斯文詩書法同植物圖案做裝飾；建築群仲包括咗一座清真寺以及一座招待殿，而呢兩棟嘢由東西兩邊分別噉面向住主陵墓，建築群周圍仲有樂園花園。

簡史
泰姬陵始建於 1632 年，喺 1643 年經已完工，不過打後仲用咗 10 年嘅時間做修葺同美化嘅工作，到 1653 年先至完全搞掂，成個過程估計使咗成 3,200 萬盧比，相當於 2020 年嘅大約 700 億盧比（大約 9 億 1,600 萬美元），成個建築過程涉及 20,000 個工匠，並且由當時蒙兀兒汗國嘅宮廷建築師烏斯達·拉荷里（Ustad Ahmad Lahori）帶領。
泰姬陵俾好多人視為印度嘅一個文化瑰寶：一方面，泰姬陵俾好多人認為係印度伊斯蘭建築嘅代表作同印度豐富歷史嘅一部份，世界各地嘅建築師同建築學者普遍都認為呢棟建築物具有超卓嘅美感；另一方面，泰姬陵又俾好多人覺得好浪漫－相傳沙賈漢雖然為政治而娶咗多個老婆，但真愛係姬蔓·芭奴，喺姬蔓·芭奴臨死前應承話會幫佢起世上最靚嘅陵墓，死咗後仲同姬蔓·芭奴一齊葬喺泰姬陵，令好多現代印度人視泰姬陵為純潔愛情嘅代表。因為呢啲緣故，泰姬陵喺廿世紀開始就成為咗印度一個重要嘅文化象徵，並且喺 1983 年俾人列入聯合國世界文化遺產。據估計，泰姬陵喺 2010 年代期間每年都吸引成 700 萬至 800 萬位遊客前往觀光。
汽車炸彈

汽車炸彈係裝喺汽車入面嘅炸彈，當有人開車門或者發動引擎，就會引爆，多數用喺暗殺或者恐怖襲擊。
汽車工程

汽車工程（automotive engineering）係指研究汽車嘅設計嘅工程學領域。
汾西

汾西係中國山西臨汾一個縣，總面積785平方公里，人口14萬。
汾酒

汾酒，係種中國燒酒，原產山西汾陽，用高粱去釀。汾酒有好耐嘅歷史，佢個名喺南北朝嘅北齊已經有記載。
汽車渡輪

汽車渡輪係載汽車過海嘅渡輪，喺未有海底隧道同大橋之前係汽車過海嘅主要途徑，呢種交通工具已經逐漸式微，而家汽車渡輪主要用途係運載易燃物品同爆炸品嘅車輛，因為呢啲車輛唔可以用隧道。

香港
香港第一條汽車渡輪航線係由油麻地小輪開設。1926年，油麻地小輪公司鑑於汽車過海嘅需求日增，於是向港府申請興建汽車渡輪碼頭，並獲得香港第一條汽車渡輪航線－佐敦道碼頭至中環統一碼頭汽車同乘客混合航線嘅經營權，並喺1933年3月投入服務。1972年，紅磡海底隧道通車，地下鐵路過海路段亦喺1980年代通車，嚴重打擊汽車渡輪嘅經營，因此開始陸續重組同停辦。1998年，最後一條擁有30多年歷史嘅北角至九龍城公共汽車渡輪服務亦停辦。
而家香港只淨低來往北角至觀塘同北角/觀塘至梅窩嘅汽車渡輪，只向運載第一、第二同第五類危險品嘅車輛提供服務，除咗司機同跟車工人之外，唔准接載乘客。
但係，香港現有嘅3條海底隧道收費不均，收費最平嘅紅隧更長時間處於擠塞，因此，社會一直被要求加快研究復辦公共汽車渡輪嘅可行性。
汽酒

汽酒即係有二氧化碳氣嘅葡萄酒，氣泡可以係釀酒時自然產生，亦可以係後期加工打入去。
最出名嘅汽酒就係香檳。
汾水

汾水（汾讀分或者焚）係中國一江，出自山西寧武，西南注入黃河。
汽車旅館

汽車旅館係專畀揸車嘅人住嘅旅館，旅館間房出面就係泊車位。呢種旅館多數起喺高速公路遠離城鎮嘅地方。
流行經典50年

》（英文：Cantopop At 50）係香港電視廣播有限公司製作嘅音樂節目，係《流行經典50強》續作，節目會搵嘉賓唱香港各個年代嘅經典金曲。節目有兩輯：第一輯主要由薛家燕、黎小田主持，其他主持包括曹永廉、湯寶如、陳敏之、胡諾言等；第二輯（網頁用名《流行經典50年 (2019)》）由胡楓、陳敏之、鄭俊弘、譚嘉儀主持；第三輯（網頁用名《流行經典50年 (2020)》）由薛家燕、譚嘉儀、鄭俊弘、曹永廉、湯寶如、陳敏之、胡諾言、胡楓主持。

第一輯
節目第一輯第一季由2017年4月23號到9月16號逢禮拜日晚20:30－21:30喺翡翠台播。因應禮拜日節目時段執位，呢個節目最後3集改由9月23號到10月14號逢禮拜六晚21:30－22:30播，叫《流行經典50年 唱爆周末》。
節目第二季由2017年12月23號到2018年8月18號逢禮拜六晚21:30－22:30播。2018年8月22號，無綫電視宣佈呢個節目時段改播外購劇《延禧攻略》，抽起呢個節目，未有安排返固定播映時段，只係曾經喺9月2號同9月23號嘅禮拜日晚22:30－23:30播，直到10月13號到12月22號恢復逢禮拜六晚常規播放。另外，第二季第39集係兩個鐘特別版，喺2018年12月29號禮拜六晚20:30－22:30播。2019年1月20號開始，節目改到逢禮拜日晚20:30－21:30播。同年3月10號嗰集係兩個鐘特別版，喺20:30－22:30時段播。第一輯節目播到2019年7月14號。

第二輯（2019）
節目第二輯由2019年8月3號開始逢禮拜六晚20:30－21:30播，12月29號開始改到禮拜日晚21:30－22:30播（咁啱同ViuTV播嘅同類節目《Chill Club》同一個時段正面對撼），播到2020年1月19號。

第三輯（2020）
節目第三輯由2020年2月2號到12月20號逢禮拜日晚21:30－22:30播。2021年1月31號同一時段恢復播映嗰陣，電視台網站仍將佢歸落「流行經典50年 (2020)」，播到2021年4月4號。

第一輯第二季
註：無綫並無將「唱爆周末」嗰3集計落總集數。

節目調動
第一輯第一季
2017年6月18號：由於播《Big Big小明星2017》，所以暫停播映。
2017年7月23號：由於播《群星拱照big big channel》，所以暫停播映。
2017年8月27號：由於播《超時空男臣》大結局，所以改到22:30-23:30播映。
2017年9月3號：由於播《2017香港小姐競選決賽》，所以暫停播映。
唱爆周末
2017年10月7號：由於播《TVB 50周年 華麗轉身 邁步同行》，所以暫停播映。
第一輯第二季
2017年12月30號：由於播《2017年度勁歌金曲頒獎典禮》，所以暫停播映。
2018年1月27號：由於播《慈善星輝仁濟夜》，所以暫停播映。
2018年2月3號：由於播《2018國際中華小姐競選》，所以暫停播映。
2018年3月3號：由於播《波士早晨》大結局，所以暫停播映。
2018年3月10號：由於播《博愛歡樂傳萬家》，所以暫停播映。
2018年4月14號：由於播《降魔的 捉妖遊戲》，所以改到21:30-22:30播映。
2018年5月26號：由於播《萬眾同心公益金》，所以暫停播映。
2018年6月16號：由於播《明愛暖萬心》，所以暫停播映。
2018年12月1號：由於播《是咁的，法官閣下》大結局，所以暫停播映。
2018年12月8號：由於播《歡樂滿東華2018》，所以暫停播映。
2018年12月15號：由於《救妻同學會》調到呢個時段播，所以暫停播映。
2019年1月5號：由於播《慈善星輝仁濟夜》，所以暫停播映。
2019年1月12號：由於播《2018年度勁歌金曲頒獎典禮》，所以暫停播映。
第二輯（2019）
2019年9月14號：由於播《香港唱好演唱會》，所以暫停播映。
2019年11月2號：由於播《善心滿載仁愛堂》，所以暫停播映。
2019年12月7號：由於播《善心滿東華2019》，所以暫停播映。
2020年1月12號：由於播《萬千星輝頒獎典禮 2019》，所以暫停播映。
第三輯（2020）
2020年2月16號：由於播《全民開講齊抗疫》，所以暫停播映。
2020年8月16號：由於播《港姐有問題》，所以暫停播映。
2020年8月23號：由於播《港姐見工有問題》，所以停播一次。
2020年8月30號：由於播《2020年度香港小姐競選決賽》，所以暫停播映。
2020年10月25號：由於播《TVB節目巡禮2021》，所以改到20:30-21:30播映。
2021年2月28號：由於播特備節目《無可比擬的演藝泰斗 永遠懷念吳孟達》，所以暫停播映。
流行舞曲

流行舞曲（英文：Dance-pop）係1970年代末期到1980年代初期開始喺美國流行嘅一種音樂流派，主要係針對夜總會設計嘅快節奏音樂，用嚟跳舞嘅時候播。
流行病學

流行病學（粵拼：lau4 haang4 beng6 hok6，英文：Epidemiology）又叫疫學，係醫學上面專係研究傳染病或者其他流行病嘅學科。
流行都市

《流行都市》（英文：Big City Shop）係香港電視廣播有限公司嘅婦女資訊節目，2018年10月1號喺翡翠台首播，取代有28年歷史嘅同類節目《都市閒情》。佢而家嘅播映時間係逢禮拜一到五13:20-14:35。
流行音樂

流行音樂（Popular music），又叫流行歌、流行曲，係指以大眾嘅接受度同傳播為主，相對於以藝術性為主嘅音樂類型。一般嚟講流行音樂都會有商業化運作，比如話去除咗大眾接受唔同嘅元素。流行音樂嘅風格無限制，包括流行搖滾、爵士樂、電子音樂甚至古典音樂呢啲類型嘅音樂都可以喺商業運作下成為流行音樂。

搞清楚
喺中文入邊，講到流行音樂（Popular music）時一直會寫成Pop music，其實嚴格嚟講Pop music對應嘅中文係波普音樂，係1950年代中期喺搖滾樂基礎發展而來嘅另一種音樂嘅風格。